pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. เตรียมมอบ 4 ของขวัญปีใหม่ 2563 ให้ประชาชนกลุ่มเป้าหมายทั่วประเทศ
วันอังคารที่ 24 ธันวาคม 2562
พม. เตรียมมอบ 4 ของขวัญปีใหม่ 2563 ให้ประชาชนกลุ่มเป้าหมายทั่วประเทศ
พม. เตรียมมอบ 4 ของขวัญปีใหม่ 2563 ให้ประชาชนกลุ่มเป้าหมายทั่วประเทศ
วันนี้ (24 ธ.ค. 62) เวลา 08.30 น. ที่บริเวณด้านหน้าตึกนารีสโมสร ทําเนียบรัฐบาล กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหารกระทรวง พม. นําเสนอ ของขวัญปีใหม่ พม. สําหรับประชาชน ปี 2563 ให้กับ พลเอก ประยุทธ์ จันทร์โอชา นายกรัฐมนตรี และคณะรัฐมนตรีก่อนการประชุมคณะรัฐมนตรี โดยมีวัตถุประสงค์ในการประชาสัมพันธ์ 4 กิจกรรมสําคัญอันเป็นสาธารณะประโยชน์แก่ประชาชนกลุ่มเป้าหมายทั้ง เด็ก ครอบครัว ผู้สูงอายุ คนพิการ และผู้มีรายได้น้อย เพื่อการพัฒนาคุณภาพชีวิตที่ดีขึ้นในปี 2563
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ได้จัดเตรียม ของขวัญปีใหม่ พม. สําหรับประชาชน ปี 2563 ซึ่งประกอบด้วย 4 กิจกรรมสําคัญที่ส่งความสุขถึงประชาชน กลุ่มเป้าหมาย ดังนี้ 1. คลอดปั๊บ...รับ 600 บาท/เดือน ถึง 6 ขวบ ดําเนินการโดยกรมกิจการเด็กและเยาวชน (ดย.) ซึ่งเป็นการมอบเงินอุดหนุนเพื่อการเลี้ยงดูเด็กแรกเกิด 600 บาท/คน/เดือน ในครัวเรือนยากจน โดยในปี 2562 มีผู้ได้รับเงินแล้ว 1,012,240 คน เป็นเงิน 1,978 ล้านบาท โดยเกิดประโยชน์ต่อเด็กแรกเกิดให้ได้รับการเลี้ยงดูที่มีคุณภาพ และมีพัฒนาการเหมาะสมตามวัย เพื่อเติบโตเป็นประชากรที่มีคุณภาพในอนาคต รวมทั้งเป็นหลักประกันให้เด็กได้รับสิทธิด้านการอยู่รอดและการพัฒนาตามอนุสัญญาว่าด้วยสิทธิเด็กถือเป็นสวัสดิการขั้นพื้นฐานที่รัฐบาลส่งผ่านพ่อ แม่ หรือผู้ปกครอง ไปยังเด็กแรกเกิด เพื่อแบ่งเบาภาระค่าใช้จ่ายในครอบครัว 2.บ้านเช่าราคาพิเศษ 10,000 หน่วยทั่วไทย ดําเนินการโดยการเคหะแห่งชาติ (กคช.) ซึ่งเป็นการจัดให้มีบ้านเช่าราคาพิเศษ เริ่มต้นที่ 999 บาท/เดือน และเปิดให้ลงทะเบียนผ่าน Website ของ กคช. ตั้งแต่วันที่ 9 มกราคม ถึงวันที่ 30 มิถุนายน 2563 โดยมีโครงการที่อยู่อาศัยที่เข้าร่วมจํานวน 10,000 หน่วยทั่วประเทศ แบ่งพื้นที่ออกเป็น 1. พื้นที่กรุงเทพฯ และปริมณฑล จํานวน 6,500 หน่วย ได้แก่ กรุงเทพฯ จังหวัดนนทบุรี นครปฐม ปทุมธานี สมุทรปราการ และสมุทรสาคร และ 2. พื้นที่ภูมิภาค จํานวน 3,500 หน่วย ได้แก่ จังหวัดเชียงใหม่ ลําปาง ภูเก็ต หาดใหญ่ ชลบุรี ระยอง ฉะเชิงเทรา นครราชสีมา บุรีรัมย์ หนองคาย อยุธยา และสระบุรี ซึ่งจะทําให้ประชาชนมีที่อยู่อาศัยคลอบคลุมทั้งในพื้นที่กรุงเทพฯ ปริมณฑล และภูมิภาค เป็นการลดภาระรายจ่ายภาคครัวเรือนจากการเช่าบ้านราคาแพง โดยให้มาเช่ากับ กคช.gเพื่อบรรเทาปัญหาเศรษฐกิจฐานรากในพื้นที่ ทําให้เกิดระบบเศรษฐกิจชุมชน ตลาดชุมชน การหมุนเวียนของเศรษฐกิจฐานรากจากการมีผู้อยู่อาศัยในชุมชนเพิ่มมากขึ้น
นายจุติ กล่าวเพิ่มเติมว่า 3. บ้านพอเพียงชนบท 11,500 ครัวเรือน ดําเนินการโดยสถาบันพัฒนาองค์กรชุมชน (องค์การมหาชน) หรือ พอช. ซึ่งเป็นการปรับปรุง ซ่อมแซมที่อยู่อาศัยให้ประชาชนผู้มีรายได้น้อยในชนบท สามารถเข้าถึงสวัสดิการที่อยู่อาศัยที่มั่นคง แข็งแรง และปลอดภัย เพื่อให้มีคุณภาพชีวิตที่ดีขึ้น และ 4. ปรับปรุงห้องน้ํา 10,000 แห่ง ดําเนินการโดยกรมกิจการผู้สูงอายุ (ผส.) และกรมส่งเสริมและพัฒนาคุณภาพชีวิตคนพิการ (พก.) ซึ่งเป็นการปรับปรุง ซ่อมแซมห้องน้ําสําหรับผู้สูงอายุและคนพิการที่มีฐานะยากจน ให้มีความมั่นคง ปลอดภัย ถูกสุขลักษณะ และเหมาะสมในการดํารงชีวิต เพื่อการพัฒนาคุณภาพชีวิตที่ดีขึ้นในปี 2563
รัฐบาลไทย-ข่าวทำเนียบรัฐบาล-กระทรวงเกษตรฯ ผุดไอเดีย Thai Soil Partnership สนับสนุนการดำเนินงาน ความเป็นเลิศด้านการวิจัยดินแห่งเอเชีย (CESRA)
วันพฤหัสบดีที่ 28 กุมภาพันธ์ 2562
กระทรวงเกษตรฯ ผุดไอเดีย Thai Soil Partnership สนับสนุนการดําเนินงาน ความเป็นเลิศด้านการวิจัยดินแห่งเอเชีย (CESRA)
กระทรวงเกษตรฯ ผุดไอเดีย Thai Soil Partnership สนับสนุนการดําเนินงาน ความเป็นเลิศด้านการวิจัยดินแห่งเอเชีย (CESRA)เพื่อขับเคลื่อนงานอย่างมีประสิทธิภาพและรวดเร็ว
นายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์ เปิดเผยภายหลังเป็นประธานการประชุม สมัชชาดินโลก แห่งภูมิภาคเอเซีย ( ASIA Soil Partnership Assembly Meeting ) ครั้งที่ 5 ระหว่างวันที่ 26 ก.พ. - 1 มี.ค. 2562 ณ National Agriculture Science Center Complex กรุงนิวเดลี ประเทศอินเดีย พร้อมด้วย นายพิทยากร ลิ่มทอง ที่ปรึกษากรมพัฒนาที่ดิน และคณะผู้แทนกรมพัฒนาที่ดิน โดยที่ประชุมได้แสดงความชื่นชมและกล่าวขอบคุณประเทศไทย และ องค์การอาหารและการเกษตรแห่งสหประชาชาติ (FAO) ที่ได้จัดตั้งและมอบรางวัล King Bhumibol World Soil Day Award ทุกวันที่ 5 ธันวาคม ของทุกปี ณ ประเทศไทย ซึ่งนับเป็นรางวัลที่สําคัญของโลก ในการสนับสนุนและส่งเสริมการสร้างความตระหนักถึงความสําคัญของดินเพื่อความมั่นคงอาหารและการพัฒนาที่ยั่งยืนของโลก นอกจากนี้ที่ประชุมเห็นชอบโครงสร้าง วัตถุประสงค์ อํานาจหน้าที่ และพันธกิจของศูนย์ความเป็นเลิศด้านการวิจัยดินแห่งเอเชีย (CESRA) ที่ไทยเป็นเจ้าภาพ โดยให้ CESRA เป็นศูนย์กลางข้อมูลดิน การวิจัยที่เป็นเลิศ และแหล่งเรียนรู้ด้านดินของเอเชีย เพื่อสนับสนุนการพัฒนาศักยภาพของประเทศสมาชิกและสนับสนุนภารกิจของ ASP (ASIA SOIL PARTNERSHIP)
ทั้งนี้ ฝ่ายไทยได้นําเสนอแนวคิดการจัดตั้ง Thai Soil Partnership เพื่อสนับสนุนการดําเนินงานของ CESRA พร้อมทั้งเชิญชวนประเทศสมาชิกจัดตั้ง National Soil Partnership ในประเทศของตน โดยมีประเทศที่แสดงความสนใจ เช่น อินเดีย ลาว ฟิลิปปินส์ และอินโดนีเซีย เป็นต้น ซึ่งประธาน ASP ได้เสนอให้นําแนวทางการจัดตั้ง National Soil Partnership บรรจุไว้ในโครงสร้างและแผนดําเนินงานของ CESRA เพื่อการขับเคลื่อนงานได้อย่างมีประสิทธิภาพและรวดเร็ว
ตลอดทั้ง ฝ่ายไทยยังได้นําเสนอตัวอย่างแนวคิดของประเทศไทยในการจัดกิจกรรม เพื่อแสวงหาเงินทุนสนับสนุนการดําเนินงานของ CESRA ได้แก่ การจัดแข่งขันวิ่งการกุศล CESRA Country Road Run : Run for Healthy and Healthy Life และการจัดตั้งสมาคมวันดินโลก ซึ่งที่ประชุมเห็นว่าเป็นกิจกรรมที่ดี ที่หลายหลาย นับเป็นแนวทางกิจกรรมใหม่ๆ ที่สามารถเชื่อมโยงการอนุรักษ์ทรัพยากรธรรมชาติ การผลิตสินค้าเกษตรและการบริโภคอาหารปลอดภัย นําไปสู่สุขภาพที่แข็งแรง และการพัฒนาที่ยั่งยืน โดยเห็นควรส่งเสริมแนวทางดังกล่าวเป็นต้นแบบขยายผลไปยังประเทศสมาชิกอื่นๆ ต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-"ยุติธรรม" ลงนามความร่วมมือทางวิชาการและจัดตั้งศูนย์ประสานงาน การเสริมสร้างความสามัคคีปรองดองและสมานฉันท์
วันอังคารที่ 25 กันยายน 2561
"ยุติธรรม" ลงนามความร่วมมือทางวิชาการและจัดตั้งศูนย์ประสานงาน การเสริมสร้างความสามัคคีปรองดองและสมานฉันท์
กระทรวงยุติธรรม ลงนามความร่วมมือทางวิชาการและจัดตั้งศูนย์ประสานงานการเสริมสร้างความสามัคคีปรองดองและสมานฉันท์
ในวันอังคารที่ ๒๕ กันยายน ๒๕๖๑ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจโทพงษ์ธร ธัญญสิริ หัวหน้าผู้ตรวจราชการกระทรวงยุติธรรม
ในฐานะเลขาธิการคณะกรรมการเสริมสร้างความสมานฉันท์แห่งชาติ
ลงนามความร่วมมือทางวิชาการและจัดตั้งศูนย์ประสานงานการเสริมสร้างความสามัคคีปรองดองและสมานฉันท์
ระหว่าง สํานักงานคณะกรรมการเสริมสร้างความสมานฉันท์แห่งชาติ กระทรวงยุติธรรม
ร่วมกับสถาบันการศึกษารวม ๕ สถาบัน ได้แก่ มหาวิทยาลัยขอนแก่น มหาวิทยาลัยเชียงใหม่
มหาวิทยาลัยธรรมศาสตร์ มหาวิทยาลัยรังสิต และมหาวิทยาลัยสงขลานครินทร์
โดยมี ผู้ช่วยศาสตราจารย์กิตติบดี ใยพลู คณบดีคณะนิติศาสตร์ มหาวิทยาลัยขอนแก่น
ผู้ช่วยศาสตราจารย์ ดร.พรชัย วิสุทธิศักดิ์ คณบดีคณะนิติศาสตร์ มหาวิทยาลัยเชียงใหม่
รองศาสตราจารย์ ดร.เดชา สังขวรรณ คณบดีวิทยาลัยสหวิทยาการ มหาวิทยาลัยธรรมศาสตร์
รองศาสตราจารย์ ดร.ธรรมวิทย์ เทิดอุดมธรรม คณบดีสถาบันอาชญาวิทยาและการบริหารงานยุติธรรม มหาวิทยาลัยรังสิต
และอาจารย์พรพล เทศทอง อาจารย์คณะนิติศาสตร์ มหาวิทยาลัยสงขลานครินทร์ เป็นผู้ร่วมลงนาม
เพื่อร่วมกันดําเนินกิจกรรมทางวิชาการในด้านกฎหมาย การบริหารงานยุติธรรม กระบวนการยุติธรรมเชิงสมานฉันท์ กระบวนการยุติธรรมทางเลือก และการจัดการความขัดแย้ง ตลอดจนจัดตั้งศูนย์ประสานงานการเสริมสร้างความสามัคคีปรองดองและสมานฉันท์ระดับพื้นที่ เพื่อร่วมเป็นเครือข่ายความร่วมมือในการแก้ไขปัญหาความขัดแย้ง
และเสริมสร้างความสมานฉันท์ ตลอดจนเป็นศูนย์กลางประสานงานการขับเคลื่อนภารกิจร่วมกัน
ระหว่างสํานักงานคณะกรรมการเสริมสร้างความสมานฉันท์แห่งชาติ ยุติธรรมจังหวัด หน่วยราชการที่เกี่ยวข้อง
เครือข่ายทางวิชาการ และเครือข่ายภาคประชาสังคมในระดับพื้นที่
โอกาสนี้ หัวหน้าผู้ตรวจราชการกระทรวงยุติธรรม กล่าวว่า สํานักงานคณะกรรมการเสริมสร้างความสมานฉันท์แห่งชาติ กระทรวงยุติธรรม
จะจัดตั้งศูนย์ประสานงานการเสริมสร้างความสามัคคีปรองดองและสมานฉันท์ขึ้น
ในพื้นที่ ๕ ภูมิภาค เพื่อติดตามสภาพปัญหาความขัดแย้งในเชิงพื้นที่ โดยกระทรวงยุติธรรมจะทําหน้าที่เชื่อมโยงและประสานขอความร่วมมือไปยังภาควิชาการและหน่วยงานภาครัฐ ในการสอดส่องดูแลและแก้ไขปัญหาความขัดแย้งเชิงพื้นที่ ตลอดจนปัญหาด้านกฎหมายและด้านอื่นๆ ซึ่งเป็นไปตามเจตนารมณ์ของสํานักงานคณะกรรมการเสริมสร้าง
ความสมานฉันท์แห่งชาติ ในการเสริมสร้างความสมานฉันท์และสร้างความปรองดอง
รัฐบาลไทย-ข่าวทำเนียบรัฐบาล-สธ. เห็นชอบให้ใช้ ตำรับยาที่มีกัญชาปรุงผสมใน รพ.สต.
วันอาทิตย์ที่ 26 กรกฎาคม 2563
สธ. เห็นชอบให้ใช้ ตํารับยาที่มีกัญชาปรุงผสมใน รพ.สต.
กระทรวงสาธารณสุข เห็นชอบตํารับยาที่มีกัญชาปรุงผสม ในโรงพยาบาลส่งเสริมสุขภาพตําบลที่มีแพทย์แผนไทยปฏิบัติงาน และร่วมกับวิสาหกิจชุมชนปลูกกัญชาเพื่อประโยชน์ทางการแพทย์ เพิ่มการเข้าถึงการรักษาและใช้ยากัญชาที่ปลอดภัย ถูกกฎหมาย
นายแพทย์มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก ให้สัมภาษณ์ว่า ขณะนี้มีประชาชนที่สนใจเข้ารับรักษาในคลินิกกัญชาทางการแพทย์แผนไทยในสถานบริการสาธารณสุขของรัฐทั้ง 291 แห่งทั่วประเทศ กว่า 60,000 ครั้ง และเพื่อเป็นการเพิ่มการเข้าถึง และให้ประชาชนได้รักษาด้วยยากัญชาแผนไทยที่ปลอดภัย มีคุณภาพ มาตรฐาน ถูกกฎหมาย กรมการแพทย์แผนไทยและการแพทย์ทางเลือก จึงได้ให้ รพ.สต. ที่มีแพทย์แผนไทยปฏิบัติงานประจําใช้ตํารับยาที่มีกัญชาปรุงผสมอยู่ 16 ตํารับ โดยคัดเลือกตํารับที่เหมาะสมกับบริบทของพื้นที่
นายแพทย์มรุต กล่าวต่อว่า เพื่อเป็นการส่งเสริม พัฒนาองค์ความรู้ด้านการปลูกและใช้ประโยชน์ ทางการแพทย์แผนไทย นําผลผลิตที่ได้ปรุงเป็นยาน้ํามันสนั่นไตรภพ และผลิตเป็นยากัญชา ในระบบโรงงาน WHO-GMP สําหรับสถานบริการสาธารณสุขทั่วประเทศ จึงได้ให้ รพ.สต.ที่มีความพร้อม 152 แห่ง ร่วมมือกับวิสาหกิจชุมชนในพื้นที่ ขยายการปลูกพืชกัญชาสําหรับใช้ประโยชน์ทางการแพทย์ ซึ่งได้ตั้งเป้าจํานวนผู้รับบริการประมาณ 15,200 คน ขณะนี้นําร่องไปแล้ว 4 แห่ง คือ รพ.สต.คลองม่วง จ.นครราชสีมา รพ.สต.เชียงพิณ จ.อุดรธานี รพ.สต. บ้านนายอเหนือ จ.สกลนคร และ รพ.สต.บ้านนาปะขอ จ.พัทลุง
ทั้งนี้ กระทรวงสาธารณสุขมีแหล่งปลูกกัญชาเพื่อใช้ทางการแพทย์แผนไทย 6 แห่ง คือ วิสาหกิจชุมชนฯ เพชรสานนา จ.ลําปาง, วิสาหกิจชุมชนฯ บ้านทุ่งแพม จ.แม่ฮ่องสอน, สํานักงานพัฒนาวิทยาศาสตร์และเทคโนโลยีแห่งชาติ (สวทช.) จ.ปทุมธานี, มหาวิทยาลัยเกษตรศาสตร์ วิทยาเขตสกลนคร, มหาวิทยาลัยเทคโนโลยีราชมงคล อีสาน จ.สกลนคร และมหาวิทยาลัยเทคโนโลยีสุรนารี จ.นครราชสีมา นอกจากนี้ยังมีแหล่งผลิตตํารับยากัญชา 6 แห่ง คือ โรงพยาบาลสมเด็จพระยุพราชเด่นชัย จ.แพร่, กองพัฒนายาแผนไทยและสมุนไพร, โรงพยาบาลพระอาจารย์ฝั้น อาจาโร จ.สกลนคร, โรงพยาบาลคูเมือง จ.บุรีรัมย์, โรงพยาบาลเจ้าพระยาอภัยภูเบศร จ.ปราจีนบุรี และโรงพยาบาลดอนตูม จ.นครปฐม
***************************************** 26 กรกฎาคม 2563
รัฐบาลไทย-ข่าวทำเนียบรัฐบาล-พม. จับมือภาคีเครือข่าย ลงนาม MOU มุ่งพัฒนาฐานข้อมูลการดำเนินคดี และช่วยเหลือผู้เสียหายจากการค้ามนุษย์ เพื่อเป็นต้นแบบของอาเซียน
วันจันทร์ที่ 6 สิงหาคม 2561
พม. จับมือภาคีเครือข่าย ลงนาม MOU มุ่งพัฒนาฐานข้อมูลการดําเนินคดี และช่วยเหลือผู้เสียหายจากการค้ามนุษย์ เพื่อเป็นต้นแบบของอาเซียน
พม. จับมือภาคีเครือข่าย ลงนาม MOU มุ่งพัฒนาฐานข้อมูลการดําเนินคดี และช่วยเหลือผู้เสียหายจากการค้ามนุษย์ เพื่อเป็นต้นแบบของอาเซียน
วันที่ 5 ส.ค. 61เวลา 13.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นสักขีพยานในพิธีลงนามบันทึกข้อตกลงระหว่างหน่วยงานที่เกี่ยวข้อง เพื่อพัฒนา ความร่วมมือในการป้องกันและปราบปรามการค้ามนุษย์ของประเทศไทย ซึ่งเป็นหนึ่งในกิจกรรมสําคัญภายในงาน Thailand Social Expo 2018 ณ ห้องฟีนิกซ์ 2 ศูนย์การแสดงสินค้าและการประชุม อิมแพ็ค เมืองทองธานี จังหวัดนนทบุรี
กระทรวงการพัฒนาสังคมและความมั่นคงของมนุษย์ (พม.) มุ่งมั่นเป็นองค์กรที่มีบทบาทนําด้านการพัฒนาสังคม และการแก้ไขปัญหาสังคมอย่างเป็นระบบ เพื่อนําพาประเทศไทย ไปสู่ "ไทยแลนด์ 4.0” ตามนโยบายของรัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรี โดยเฉพาะการป้องกันและปราบปรามการค้ามนุษย์ ซึ่งเป็นนโยบายสําคัญของรัฐบาล ด้วยตระหนักว่า ปัญหาการค้ามนุษย์เป็นการละเมิดสิทธิมนุษยชนอย่างร้ายแรง กระทรวง พม. จึงร่วมกับภาคีเครือข่ายที่เกี่ยวข้อง ผนึกกําลังพัฒนางานในการคุ้มครองช่วยเหลือผู้เสียหายจากการค้ามนุษย์ ตามหลักมาตรฐานสากล โดยพัฒนาระบบฐานข้อมูลและการบังคับคดี จนนําไปสู่การจัดพิธีลงนามบันทึกข้อตกลง 2 ฉบับ ในวันนี้ ได้แก่ 1) บันทึกข้อตกลงว่าด้วยแนวทางปฏิบัติร่วมกันระหว่างหน่วยงานที่เกี่ยวข้อง เรื่อง ระบบฐานข้อมูลของประเทศไทยด้านการดําเนินคดีและการช่วยเหลือผู้เสียหายจากการค้ามนุษย์ พ.ศ. 2561 ประกอบด้วย 10 หน่วยงาน ดังนี้ กระทรวง พม. สํานักงานตํารวจแห่งชาติ กรมสอบสวนคดีพิเศษ สํานักงานอัยการสูงสุด สํานักงานศาลยุติธรรม สํานักงานคณะกรรมการป้องกันและปราบปรามการฟอกเงิน สํานักงานคณะกรรมการป้องกันและปราบปรามการทุจริตในภาครัฐ กรมคุ้มครองสิทธิและเสรีภาพ กรมการปกครอง และสํานักงานพัฒนารัฐบาลดิจิทัล (องค์การมหาชน) เพื่อพัฒนาระบบฐานข้อมูลให้เป็นปัจจุบัน ถูกต้อง ครบถ้วน และครอบคลุม และเพื่อให้เกิดการบูรณาการเชื่อมโยงข้อมูลสารสนเทศระหว่างหน่วยงานที่เกี่ยวข้อง และ 2) บันทึกความร่วมมือว่าด้วยการให้ความช่วยเหลือผู้เสียหายจากการค้ามนุษย์ เพื่อบังคับคดีให้เป็นไปตามคําพิพากษา ประกอบด้วย 5 หน่วยงาน ดังนี้ กระทรวง พม. สํานักงานศาลยุติธรรม กรมบังคับคดี กรมการขนส่ง และกรมการปกครอง เพื่อร่วมมือกันอํานวยความสะดวกในการบังคับคดี และช่วยเหลือเยียวยาให้กับผู้เสียหายจากการค้ามนุษย์ ให้ได้รับเงินชดเชยตามคําพิพากษาอย่างรวดเร็วและเป็นธรรม
ทั้งนี้ พิธีลงนามบันทึกข้อตกลงทั้ง 2 ฉบับข้างต้น เป็นความพยายามอย่างสําคัญของประเทศไทย ในการนําเทคโนโลยีเข้ามาช่วยสนับสนุนในการแก้ไขปัญหาดังกล่าว โดยเฉพาะระบบฐานข้อมูล ซึ่งถือว่าเป็นประเทศหนึ่งในกลุ่มสมาชิกอาเซียนที่เป็นต้นแบบในการบูรณาการระบบฐานข้อมูลที่มีก้าวหน้า โดยจะได้มีการนําไปต่อยอดสําหรับการศึกษาวิเคราะห์เส้นทางและรูปแบบของการค้ามนุษย์ เพื่อให้เกิดประโยชน์ในการหารือกับประเทศต้นทาง ทางผ่าน และปลายทางของขบวนการค้ามนุษย์ ในการป้องกันมิให้เกิดการค้ามนุษย์ โดยมุ่งเน้นการแก้ไขที่สาเหตุของปัญหาอย่างแท้จริง เป็นการแสดงถึงเจตนารมณ์ร่วมกันในการแก้ไขปัญหาการค้ามนุษย์อย่างยั่งยืนของประเทศไทยต่อไป
รัฐบาลไทย-ข่าวทำเนียบรัฐบาล-รมว. ปิยะสกล จับมือคิวบาร่วมพัฒนาระบบสุขภาพผ่าน  MOU  สาธารณสุขไทย – คิวบา
วันพฤหัสบดีที่ 26 เมษายน 2561
รมว. ปิยะสกล จับมือคิวบาร่วมพัฒนาระบบสุขภาพผ่าน  MOU  สาธารณสุขไทย – คิวบา
รัฐมนตรีว่าการกระทรวงสาธารณสุขไทยและคิวบา ลงนามบันทึกความเข้าใจร่วมมือพัฒนาด้านสาธารณสุขและการวิจัยทางการแพทย์
รัฐมนตรีว่าการกระทรวงสาธารณสุขไทยและคิวบาลงนามบันทึกความเข้าใจร่วมมือพัฒนาด้านสาธารณสุขและการวิจัยทางการแพทย์ เผยคิวบามีระบบสุขภาพที่ดีเยี่ยมได้รับการยอมรับระดับนานาชาติ ประชากรมีอายุขัยเฉลี่ยและอัตราส่วนของแพทย์ต่อประชากรสูงที่สุดในโลก
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขประเทศไทย พร้อมด้วย นพ. โรเบอร์โต โมราเลส โอเจดา รัฐมนตรีว่าการกระทรวงสาธารณสุขสาธารณรัฐคิวบา ร่วมกันลงนามบันทึกความเข้าใจ (MOU) ระหว่างกระทรวงสาธารณสุขแห่งสาธารณรัฐคิวบาและกระทรวงสาธารณสุขแห่งราชอาณาจักรไทย ว่าด้วยความร่วมมือด้านสาธารณสุขและการวิจัยทางการแพทย์ ณ สาธารณรัฐคิวบา
ศ.คลินิก เกียรติคุณ นพ.ปิยะสกลกล่าวว่า การลงนามบันทึกความเข้าใจนี้ เป็นจุดเริ่มต้นที่ดีที่ไทยและคิวบาจะแลกเปลี่ยนเรียนรู้และพัฒนาสุขภาพในด้านต่าง ๆ ร่วมกัน เช่น โรคติดต่อและโรคไม่ติดต่อ การวิจัยทางการแพทย์เภสัชวิทยาและเทคโนโลยีชีวการแพทย์นโยบายเกี่ยวกับเภสัชกรรมระบบสุขภาพ และการสาธารณสุขมูลฐานแพทยศาสตร์ศึกษาเทคโนโลยีชีวการแพทย์หลักประกันสุขภาพถ้วนหน้าเป็นต้น โดยภายหลังการลงนามคณะผู้บริหารด้านสาธารณสุขของทั้งสองประเทศได้หารือวางแผนการขับเคลื่อนงานพร้อมศึกษาดูงานระบบสุขภาพของสาธารณรัฐคิวบา ณ โพลีคลินิก และศูนย์แพทย์ชุมชน ในเขตวีดาโด กรุงฮาวานา และการแพทยศาสตร์ศึกษา มหาวิทยาลัยฮาวานาเพื่อแลกเปลี่ยนเรียนรู้ร่วมกัน ซึ่งจะเป็นประโยชน์ต่อการขับเคลื่อนงานต่อไป
สําหรับสาธารณรัฐคิวบาเป็นประเทศขนาดเล็กที่ได้รับการยอมรับในระดับนานาชาติว่ามีระบบสุขภาพที่ดีเยี่ยม มีอายุขัยเฉลี่ยของประชากรและอัตราส่วนของแพทย์ต่อประชากรสูงที่สุดในโลก ระบบสุขภาพได้รับการพัฒนาอย่างต่อเนื่อง รัฐบาลให้ความสําคัญต่อการพัฒนาสุขภาพตามที่ได้เคยให้คํามั่นไว้ ตั้งแต่มีการปฏิวัติในปีค.ศ.1959 เน้นพัฒนาด้านการศึกษาและการพัฒนาสุขภาพ ให้ประชาชนมีสิทธิเข้าถึงการรักษาและบริการด้านสุขภาพ
“จุดเด่นของระบบสุขภาพของคิวบาคือ การผลิตบุคลากรทางการแพทย์ส่งออกไปยังประเทศกลุ่มอเมริกาใต้และอาเซียน มีเทคโนโลยีการวิจัยผลิตเวชภัณฑ์และชีววัตถุที่ก้าวหน้ามาก รวมถึงการมีระบบสุขภาพและการแพทย์ปฐมภูมิที่เข้มแข็ง ดังจะเห็นได้จากความสําเร็จของการกําจัดการติดเชื้อเอชไอวีจากแม่สู่ลูกสําเร็จเป็นประเทศแรกในโลก และความสําเร็จด้านสุขภาพอีกหลายด้าน ซึ่งล้วนต่อยอดจากการมีระบบสุขภาพที่เข้มแข็ง”ศ.คลินิก เกียรติคุณ นพ. ปิยะสกลกล่าว
นอกจากนี้ คิวบายังได้พัฒนาโครงสร้างพื้นฐานด้านสุขภาพกระจายอย่างทั่วถึงทั่วประเทศ พัฒนาและผลิตบุคลากรด้านสุขภาพในทุกสาขา เน้นแพทย์เวชศาสตร์ครอบครัว จัดทีมดูแลผู้ป่วยและสุขภาพประชาชนในชุมชน ในรูปแบบคลินิกสุขภาพชุมชน ซึ่งประกอบด้วยแพทย์เวชศาสตร์ครอบครัวและพยาบาลทํางานร่วมกันดูแลสุขภาพประชาชนในพื้นที่ โดย 1 คลินิกสุขภาพชุมชนดูแลประชากรประมาณ 1,200 คนส่งต่อให้กับทีมแพทย์เฉพาะทางในโพลีคลินิก ซึ่งจัดเป็นสถานบริการระดับปฐมภูมิ และหากมีความจําเป็นสามารถส่งต่อผู้ป่วยไปยังสถานบริการระดับทุติยภูมิและตติยภูมิต่อไป บริการสุขภาพในคิวบาครอบคลุมและให้ความสําคัญ ทั้งการส่งเสริม ป้องกัน รักษา และฟื้นฟูโรค รวมถึงการใช้การแพทย์ดั้งเดิม โดยรัฐบาลเป็นผู้รับผิดชอบค่าใช้จ่ายทั้งหมด
**********************************26 เมษายน 2561
รัฐบาลไทย-ข่าวทำเนียบรัฐบาล-“รัฐบาลขึ้นภาษี VAT” เป็นข่าวปลอมที่ถูกหยิบขึ้นมาปลุกกระแสบนโซเซียลมีเดียอย่างต่อเนื่อง เพื่อลดความเชื่อมั่นในรัฐบาล และสร้างความปั่นป่วนทางเศรษฐกิจในภาพรวม
วันพุธที่ 9 ตุลาคม 2562
“รัฐบาลขึ้นภาษี VAT” เป็นข่าวปลอมที่ถูกหยิบขึ้นมาปลุกกระแสบนโซเซียลมีเดียอย่างต่อเนื่อง เพื่อลดความเชื่อมั่นในรัฐบาล และสร้างความปั่นป่วนทางเศรษฐกิจในภาพรวม
..
#ไทยคู่ฟ้า“รัฐบาลขึ้นภาษี VAT” เป็นข่าวปลอมที่ถูกหยิบขึ้นมาปลุกกระแสบนโซเซียลมีเดียอย่างต่อเนื่อง เพื่อลดความเชื่อมั่นในรัฐบาล และสร้างความปั่นป่วนทางเศรษฐกิจในภาพรวม
.
ภาษีมูลค่าเพิ่ม หรือ VAT เป็นภาษีทางอ้อมที่คิดรวมอยู่ในสินค้าหรือบริการทุกชนิดที่เข้าข่ายต้องเสียภาษี ถือเป็นรายได้ของรัฐ โดยผู้ประกอบการในฐานะผู้ผลิตและประชาชนในฐานะผู้จับจ่ายใช้สอย ช่วยรับภาระตรงนี้ แน่นอนว่าหากประกาศขึ้นภาษี VAT จริง ย่อมมีผลกระทบในหลายด้าน ดังนั้น รัฐบาลจึงต้องพิจารณาด้วยความรอบคอบ โดยเฉพาะสภาพเศรษฐกิจในแต่ละช่วง
.
ตามประมวลรัษฎากร ภาษี VAT ถูกกําหนดไว้ที่ 10% โดยแบ่งเป็นภาษีมูลค่าเพิ่มที่จัดเก็บจริง 9% และภาษีท้องถิ่นอีก 1% แต่นับตั้งแต่ได้ประกาศใช้ภาษี VAT มาตั้งแต่ปี 2535 รัฐบาลทุกยุคได้ออกพระราชกฤษฎีกาลดอัตราภาษี VAT ให้เหลือเพียง 7% ซึ่งแบ่งเป็น ภาษีมูลค่าเพิ่มที่จัดเก็บจริง 6.3% บวกภาษีท้องถิ่น 0.7% มาโดยตลอด และประกาศแบบนี้ปีต่อปี
.
อย่างไรก็ตาม ในช่วงรอยต่อระหว่างที่กระทรวงการคลัง ในฐานะผู้จัดเก็บรายได้จากภาษี VAT กําลังเสนอขอ ขยายเวลาการลด หรือปรับภาษี VAT ในช่วงเดือนกันยายนของทุกปี มักมีผู้ฉวยโอกาสสร้างความเข้าใจผิดว่ารัฐบาลจะปรับขึ้นภาษี VAT เพื่อให้มีรายได้มากขึ้น
.
ล่าสุดเมื่อวันที่ 10 ก.ย. 62 ที่ประชุมคณะรัฐมนตรีได้มีมติเห็นชอบให้ขยายเวลาการใช้อัตราภาษี 7% ซึ่งสิ้นสุดในวันที่ 30 ก.ย. 62 ออกไปอีก 1 ปี หรือให้มีผลไปจนถึงวันที่ 30 ก.ย. 63 จึงเป็นสิ่งที่ยืนยันชัดเจนว่ายังไม่มีการปรับขึ้น VAT แต่อย่างใด
.
สําหรับเหตุผลที่รัฐบาลต้องพิจารณาประกาศใช้อัตราภาษี VAT ในแต่ละปี ก็เพื่อประเมินภาวะเศรษฐกิจ เช่น ในปัจจุบันรัฐบาลได้ออกมาตรการกระตุ้นเศรษฐกิจ จึงยังไม่ใช่เวลาอันสมควรที่จะปรับขึ้นภาษี VAT ในระยะนี้ และการคงภาษี VATไว้ที่ 7% ต่อไป จะส่งผลดีต่อเศรษฐกิจในภาพรวม
.
นอกจากนี้ ยังช่วยลดภาระค่าครองชีพของประชาชนให้มีกําลังซื้อและบริโภคมากขึ้น เพราะเครื่องจักรสําคัญในการขับเคลื่อนเศรษฐกิจไทย คือ การบริโภคภายในประเทศ รวมทั้งยังช่วยสร้างความเชื่อมั่นต่อการค้าการลงทุนทั้งในและต่างประเทศ อีกด้วย
รัฐบาลไทย-ข่าวทำเนียบรัฐบาล-ผู้ป่วยที่ถือบัตรหลักประกันสุขภาพแห่งชาติ หรือบัตรทอง ที่ต้องรับยารักษาต่อเนื่องใน 4 กลุ่มโรคเรื้อรัง สามารถนำใบสั่งยาไปรับ – ซื้อยาได้ที่ "ร้านขายยาชุมชนอบอุ่น"
วันอังคารที่ 1 ตุลาคม 2562
ผู้ป่วยที่ถือบัตรหลักประกันสุขภาพแห่งชาติ หรือบัตรทอง ที่ต้องรับยารักษาต่อเนื่องใน 4 กลุ่มโรคเรื้อรัง สามารถนําใบสั่งยาไปรับ – ซื้อยาได้ที่ "ร้านขายยาชุมชนอบอุ่น"
..
#ไทยคู่ฟ้าเริ่มแล้ววันนี้ ผู้ป่วยที่ถือบัตรหลักประกันสุขภาพแห่งชาติ หรือบัตรทอง ที่ต้องรับยารักษาต่อเนื่องใน 4 กลุ่มโรคเรื้อรัง สามารถนําใบสั่งยาไปรับ – ซื้อยาได้ที่ร้านขายยาที่เข้าร่วมโครงการ "ร้านขายยาชุมชนอบอุ่น" กับภาครัฐได้แล้ว แก้ปัญหาการรอคิวรับยานาน และลดความแออัดของผู้ใช้บริการภายใน รพ. โดยในระยะแรกจะนําร่องใน 50 โรงพยาบาล และ 500 ร้านขายยาทั่วประเทศ
โดยการรับยาที่ร้านยาใกล้บ้านจะเป็นไปตามความสมัครใจ ไม่บังคับ สําหรับผู้ป่วยที่เข้าเกณฑ์ 4 เงื่อนไข ดังนี้
(1) ใช้สิทธิ์บัตรทอง
(2) ป่วยด้วยโรคเบาหวาน ความดันโลหิตสูง หอบหืด หรือโรคทางจิตเวช
(3) แพทย์วินิจฉัยแล้วว่าผู้ป่วยสามารถรับยาที่ร้านยาได้
(4) ผู้ป่วยสมัครใจไปรับยาที่ร้านยา
เช็คโรงพยาบาลและร้านขายยาที่ร่วมโครงการได้ที่http://bit.ly/nhso_drugstore_lists
รัฐบาลไทย-ข่าวทำเนียบรัฐบาล-ปลัดฯ พสุ เป็นประธานงานแถลงข่าวผลรางวัลคุณภาพแห่งชาติ ประจำปี 2561
วันพุธที่ 30 มกราคม 2562
ปลัดฯ พสุ เป็นประธานงานแถลงข่าวผลรางวัลคุณภาพแห่งชาติ ประจําปี 2561
นายพสุ โลหารชุน ปลัดกระทรวงอุตสาหกรรม ให้เกียรติเป็นประธานงานแถลงข่าวผลรางวัลคุณภาพแห่งชาติ (Thailand Quality Award – TQA) ประจําปี 2561
กรุงเทพ : วันนี้ (30 มกราคม 2562)นายพสุ โลหารชุน ปลัดกระทรวงอุตสาหกรรม ให้เกียรติเป็นประธานงานแถลงข่าวผลรางวัลคุณภาพแห่งชาติ (Thailand Quality Award – TQA) ประจําปี 2561 พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม เข้าร่วม โดยมี นายพานิช เหล่าศิริรัตน์ ผู้อํานวยการสถาบันเพิ่มผลผลิตแห่งชาติ กล่าวถึงบทบาทและการดําเนินงานของสํานักงานรางวัลคุณภาพแห่งชาติ ในปี 2561 – 2562 และนายปิยะบุตร ชลวิจารณ์ ประธานคณะกรรมการรางวัลคุณภาพแห่งชาติ กล่างถึงผลลัพธ์และกลยุทธ์ในการสนับสนุนให้รางวัลคุณภาพแห่งชาติ ในการยกระดับองค์กรไทยให้พร้อมรับมือกับการเปลี่ยนแปลงในอนาคต โดยองค์กรที่ได้รับรางวัลต้องมีหน้าที่ถ่ายทอดวิธีปฏิบัติที่นําไปสู่ความสําเร็จ และเปิดโอกาสให้เยี่ยมชมสถานประกอบการเพื่อเป็นแบบอย่างให้องค์กรอื่น ๆ นําไปประยุกต์ใช้ เพื่อให้ประสบความสําเร็จเช่นเดียวกัน ในการส่งเสริมและสนับสนุนการพัฒนาขีดความสามารถในการแข่งขันของประเทศไทยให้ทัดเทียมนานาชาติต่อไป
รัฐบาลไทย-ข่าวทำเนียบรัฐบาล-มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19 [กระทรวงอุตสาหกรรม]
วันพุธที่ 15 เมษายน 2563
มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19 [กระทรวงอุตสาหกรรม]
มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19
มาตรการและแนวทางของกระทรวงอุตสาหกรรมที่เกี่ยวข้องกับ ไวรัสโควิด-19
ด้านเวชภัณฑ์ป้องกัน
-จัดหาและแจกหน้ากากผ้า (หน้ากากทางเลือก) ให้กับประชาชน จํานวน10ล้านชิ้นในกรุงเทพฯ ปริมณฑล และพื้นที่กลุ่มเสี่ยงโดยจัดส่งทาง ปณ. ตามทะเบียนบ้าน
-กํากับ ดูแล เจลแอลกอออล์และผลิตภัณฑ์ที่มีแอลกอฮอล์เป็นส่วนประกอบให้เพียงพอกับความต้องการของประชาชน เบื้องต้นได้แจกไปกว่า5,000ลิตร
-กํากับ ดูแล โรงงานผลิตหน้ากากอนามัย (Hygienic Mask)และวัตถุดิบที่ใช้ในการผลิตให้เพียงพอต่อความต้องการ รวมทั้งสํารวจจากแหล่งอื่น เพื่อเพิ่มกําลังการผลิต (จากปัจจุบัน13โรงงาน กําลังการผลิตรวม2.2ล้านชิ้นต่อวัน)
-ออกประกาศกําหนดคุณลักษณะผ้าที่ใช้ใน
การผลิตหน้ากากทางเลือกสําหรับประชาชน
-สุ่มตรวจผลิตภัณฑ์หน้ากากอนามัยประเภทผ้าหรือประเภทอื่นที่ไม่ใช่เพื่อการแพทย์ ที่ผลิตหรือนําเข้ามาจําหน่ายในประเทศ เพื่อความปลอดภัยของประชาชน
ด้านมาตรการป้องกัน
-สลับสับเปลี่ยนหมุนเวียนปฏิบัติงานภายในบ้านพักตนเอง (Work from Home)
-ขอความร่วมมือโรงงานอุตสาหกรรมปฏิบัติตามมาตรการป้องกันและการเฝ้าระวังการระบาดของโรคโควิด19พร้อมให้รายงานข้อมูลการเดินทางของบุคลากรในสถานประกอบการ
-จัดจุดบริการตรวจวัดอุณหภูมิและเจลล้างมือสําหรับเจ้าหน้าที่และประชาชนผู้มารับบริการ
ด้านมาตรการช่วยเหลือและเยียวยา
ส่งเสริมด้านการตลาดเพื่อระบายสินค้าค้างสต็อกของSMEs/OTOPทําตลาดการค้าออนไลน์และออฟไลน์เพิ่มมากขึ้น
มาตรการด้านการเงิน
-มาตรการ“พัก-ขยาย-เติม”ช่วยเหลือลูกค้า ธพว. ที่ได้รับผลกระทบจากโควิด-19
-ให้สินเชื่อ ภายใต้โครงการสินเชื่อเพื่อยกระดับเศรษฐกิจชุมชนอัตราดอกเบี้ย เริ่มต้น3%ต่อปี (ธพว.)
-พักชําระหนี้เงินต้นลูกหนี้สินเชื่อของกองทุนพัฒนาเอสเอ็มอีตามแนวประชารัฐ สูงสุดไม่เกิน12เดือน (กสอ.)
-พัก-ขยายการชําระหนี้ของลูกหนี้เงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทย (กสอ.)
ที่มา: กองตรวจราชการ สปอ.